[{"text_idx": "#000000", "text": "Asukoht O\u0308eldakse, et kinnisvara puhul on ma\u0308a\u0308ravad kolm argumenti: asukoht, asukoht ja asukoht. Muidugi on palju muud olulist veel, aga asukoht on to\u0303esti ta\u0308htis. Eestis on tuhanded lapsevanemad po\u0303hito\u0308o\u0308 ko\u0303rvalt oma lastele taksojuhid, sest lasteaed, kool, kunstiring vo\u0303i jalkastaadion asuvad teises ilma otsas. Uut kodu otsides vo\u0303iks la\u0308htuda ko\u0303igi pereliikmete vajadustest nii praegu kui tulevikus."}, {"text_idx": "#000002", "text": "Maanda riskeKinnisvara ostuga kaasnevad alati riskid. Uute objektide puhul on ehituskvaliteet ko\u0303ikuv, vanadel majadel vo\u0303ib olla varjatud puudusi. Esmata\u0308htis on uurida, kas dokumendid on korras. Mo\u0303nel uuel majal pole kasutusluba ja sellel on reeglina po\u0303hjus \u2013 mittevastavus ehitusprojektile. Isegi kui mu\u0308u\u0308ja pu\u0308u\u0308ab ra\u0308a\u0308kida musta valgeks, tasub arvestada, et enamasti no\u0303uab maja ko\u0303igile no\u0303uetele vastavusse viimine ma\u0308rkimisva\u0308a\u0308rseid investeeringuid, isegi kui esmapilgul paistab ko\u0303ik valmis olevat. Kui vana maja vo\u0303i korterit on u\u0308mber ehitatud, peab olema ka selleks va\u0308ljastatud projekt ning ehitus- ja kasutusluba. See ei puuduta ainult suuremaks vo\u0303i ko\u0303rgemaks ehitamist, vaid ka na\u0308iteks uue ku\u0308ttesu\u0308steemi rajamist. Isegi kui seadustamata u\u0308mberehitusi on tehtud palju aastaid tagasi, vastutab nende eest ikka praegune omanik. Kuna dokumentide kordategemine maksab tuhandeid eurosid ja no\u0303uab palju aega, tasub sellele ta\u0308helepanu po\u0308o\u0308rata. Mo\u0303istagi vo\u0303ib osta ka puuduliku paberimajandusega maja, aga sel juhul peaks olema hind turuhinnast soodsam ja u\u0308htlasi tasub uurida, kas pank sel puhul laenu va\u0308ljastab. Ostja huvides on fikseerida kirjalikult ko\u0303ik olulisemad na\u0308htavad ja varjatud vead ning asjad, mis ja\u0308a\u0308vad pa\u0308rast mu\u0308u\u0308ki tulevasse kodusse sisse. Kui lepingus on kirjas, et tegu on kapitaalremonti vajava majaga, ei saa ostja hiljem nuriseda, et katus laseb vett la\u0308bi, keldris on hallitus vo\u0303i soojustus ebapiisav. Kui aga mu\u0308u\u0308akse \u201cnagu uut\u201d vo\u0303i \u201cta\u0308ielikult renoveeritud\u201d maja, on ostjal hiljem o\u0303igus vigade ilmnemisel pretensioone esitada. Seeto\u0303ttu on oluline maakleri jutt lepingusse kirja panna ning tihti selgub lepingu so\u0303lmimise etapis, et tulevasel kodul on siiski miinuseid, mida on hea ette teada vo\u0303i mis aitavad hinda alla kaubelda. Lisaks vigadele tuleks kirja panna, mis ja\u0308a\u0308b elanikke vahetavasse kodusse maha, eriti kui ostuotsuse u\u0308heks teguriks on meelepa\u0308rane sisekujundus. Mo\u0303nikord mu\u0308u\u0308akse maja kogu sisustusega, aga juhtub ka, et eelmine omanik vo\u0303tab kaasa ko\u0303ik, alates kardinapuudest ja vannitoa segistitest kuni o\u0303uevalgustuse ja kasvuhooneni va\u0308lja."}, {"text_idx": "#000003", "text": "Kaasa eksperteKui pa\u0308ris uue maja puhul kehtib garantii, siis vana maja ohukohad ja vo\u0303imalikud investeeringud vo\u0303iks u\u0308le vaadata koos eksperdiga, eriti kui enda teadmised ehitusvallas on pinnapealsed. Esimesele u\u0308levaatusele vo\u0303iks kaasa vo\u0303tta kasvo\u0303i ehitajast so\u0303bra ning kindla ostusoovi korral tasuks palgata ametlik ekspert. Vana maja ostes vo\u0303iks po\u0308o\u0308rata ta\u0308helepanu planeeringule ja sellele, kas ja kui palju saab seinu u\u0308mber to\u0303sta vo\u0303i sootuks maha vo\u0303tta. Oluline on kontrollida, et niisketes ruumides ja keldris poleks hallitust, sest see viitab to\u0303sistele probleemidele konstruktsioonis vo\u0303i puudulikule niiskusto\u0303kkele. Kindlasti vo\u0303iks u\u0308le vaadata katuse ja selle, kas tuulekastid ei viita veejooksudele ning ka fassaadil ei tohi olla na\u0308htavaid veekahjustusi. Kui sokkel on mo\u0303ranenud, on maja vajunud ja vajub to\u0303ena\u0308oliselt ka edaspidi, mis po\u0303hjustab tulevikus probleeme. Po\u0308o\u0308ningul tasub uurida katuse aluskatet, kas sinna on paigaldatud soojustus ja kile. Vammiga majast tasuks kaarega ringi ka\u0308ia, tavaliselt ta\u0308hendab see lammutamist vo\u0303i maksab renoveerimine kallist hinda. Seinte sisse palja silmaga kahjuks ei na\u0308e ning pehkinud palke saab kindlaks teha u\u0308ksnes ekspert ja paraku ta\u0308hendab selline analu\u0308u\u0308s ta\u0308iendavaid va\u0308ljaminekuid."}, {"text_idx": "#000004", "text": "Sisusta oma maitse ja\u0308rgiKui uus kodu on soetatud vo\u0303i vana maja korda tehtud, ootab ees sisustamine. Valge karbi kujul eluruume on lihtsam oma maitse kohaselt kujundada, aga palju vo\u0303imalusi on ka nendes kodudes, kus on justkui ko\u0303ik valmis, aga mitte pa\u0308ris ootuspa\u0308rane. Kui endal fantaasia lendama ei la\u0308he, vo\u0303ib kutsuda appi sisekujundaja, kelle elukogemus aitab leida nutikaid lahendusi, kuidas kasutada ruumi paremini a\u0308ra, luua avarust ja kodusust ning po\u0308o\u0308rata heas mo\u0303ttes ko\u0303ik senine pea peale. Tihtilugu piisab vaid tapeedi vo\u0303i va\u0308rvi vahetusest, ta\u0308helepanu tuleb po\u0308o\u0308rata ka valgustusele, mis ma\u0308a\u0308rab paljuski kodu iseloomu. Valgustuse ko\u0303rval loovad avarust heledad jahedad toonid, kodusust ja isikupa\u0308ra aitavad ro\u0303hutada u\u0308ksikud va\u0308rvilaigud, olgu siis tegu aktsentseina, ebatraditsioonilist va\u0308rvi siseuste vo\u0303i silmatorkavate segistitega. Va\u0308he teatakse, et korralikku, aga ajale jalgu ja\u0308a\u0308nud keraamiliste plaatidega vannituba saab tundmatuseni muuta, kui plaadid u\u0308le va\u0308rvida. Selleks on olemas spetsiaalsed va\u0308rvid ja hiljem vo\u0303ib plaadid ka u\u0308le lakkida. To\u0308o\u0308 saab kordades odavam kui plaatide vahetamine, aga eeldab, et plaadid on terved ja sobiva suurusega ning nende all on korralik hu\u0308dro\u00adisolatsioon. Samamoodi nagu vannitoa seinu, saab u\u0308le vo\u0303o\u0303bata na\u0308iteks ko\u0308o\u0308gi vo\u0303i vannitoa mo\u0308o\u0308blit ja esikusse sisseehitatud seinakappe. Mo\u0303nikord aitab totaalsele muutusele kaasa ripplagedest loobumine, mo\u0303nikord uus parkett po\u0303randal. Kodu olemusele annavad lo\u0303pliku iseloomu detailid \u2013 huvitava va\u0308rvi vo\u0303i teks\u00adtuuriga kardinad ja diivanipadjad, ka\u0308sito\u0308o\u0308na valminud laud\u00adlinad vo\u0303i voodi\u00ad\u00ad\u00ad\u00adkatted, kunstiteosed ja taimed. Isikupa\u0308ra ja hubasus on kodutunde loomisel va\u0308ga olulised."}]